钦定古今图书集成/明伦汇编/官常典/第327卷 > 大学衍义补 > 周祯
## 钦定古今图书集成/明伦汇编/官常典/第327卷 > 大学衍义补 > 周祯

按《明外史》本传：“祯字文典，江宁人。元末流寓湖南。太
祖平汉，用为江西佥事。吴元年，进大理丞，旋为卿。太
祖以唐、宋皆有成律断狱，惟元以一时行事为条格，
胥吏易为奸。诏祯与李善长、刘基、陶安、滕毅等定律
令，少卿刘惟谦、丞周浈与焉。书成，太祖称善。洪武元
年设刑部，以祯为尚书，寻改治书御史，出为广东行”
省参政。时省治初开，正官多缺，吏治鲜劝惩，香山丞
冲敬，兴县治，招流移，以劳卒官。祯为文祭之，闻者感
动，因奏上郡邑良吏。雷州同知余骐孙、惠州知府万
迪、乳源知县张安仁、清流知县李铎、揭阳县丞许德
兴学建城功，复举廉州知府脱因、归善知县木《寅寅》，
土司脱因，蒙古人也。二年复召为刑部尚书。寻引疾
致仕。帝即位，初惩元宽纵，用法太严，奉行者重足立。
律令既具，吏士始知循守。其后数有厘正，皆以《祯书》
为权舆云。